:: কৌশিক ভাদুড়ী :: কবিতা :: মিলনসাগর :: Kaushik Bhaduri :: Bengali Poetry Bangla Poems :: Milansagar ::
কবি কৌশিক ভাদুড়ী-র পিতা শ্রী শৈলেন্দ্রনাথ ভাদুড়ী এবং মাতা স্বর্গীয়া নীলা ভাদুড়ী। কবি জন্মগ্রহণ
করেন উত্তর কলকাতার বাগবাজারে। তাঁর দাদু তখন বাগবাজারে ভাড়া বাড়িতে থাকতেন। কবির পরিবার
ছিল একান্নবর্ত্তি।
কবির জীবনের প্রথম তেইশটা বছর কাটে পশ্চিম বঙ্গের হাওড়া জেলার সাঁতরাগাছি তে। ছোটোবেলার
সাঁত্রাগাছি, তাঁর বেড়ে ওঠার সঙ্গে সঙ্গেই বেড়ে ওঠে! শেয়ালের ডাক, বিজলী বিহীন রাত, সবই পাল্টাতে
পাল্টাতে, সেখান থেকে চলে আসার সময়, সাঁতরাগাছি, হাওড়া শহরের অন্যান্য অঞ্চলের মতই হয়ে ওঠে।
ঐ এলাকারই বাংলা মিডিয়ম ইস্কুল "সাঁতরাগাছি কেদার নাথ ইনস্টিটিউশন" থেকে স্কুল জীবন কাটিয়ে, কবি
বি.এসসি করেন সেন্ট জেভিয়ারস কলেজ থেকে। তারপর একজন মেরিন ইঞ্জিনায়ার হিসেবে প্রশিক্ষিত হয়ে
( B.Sc, B.O.A.T, A.M.I.E Mech), ১৯৮২ থেকে সমুদ্রে পাড়ি জমান। তিনি ১৯৭৭-৮১ ব্যাচের কলকাতা পোর্ট
ট্রাস্ট এর ইঞ্জিনিয়ার এপ্রেন্টিস ছিলেন।  দুবছর সমুদ্রে থাকার পরই তিনি ডাঙায় নেমে আসেন।  তিনি
ভারত সরকারের প্রতিষ্ঠান, ন্যাশনাল এলুমিনিয়াম কোম্পানি লিমিটেড, নালকো নগর, উড়িস্যায়, পাওয়ার
প্লান্ট ডিভিশনের একজন সিনিয়ার ম্যানেজার হিসেবে বর্তমানে কর্মরত।
কবি মনে করেন তিনি যা লেখেন, সেটা নিজের অনুভুতি আর কিছুটা চিন্তন মেলে ধরা, কিছু সময়ের জন্য
শব্দে অক্ষরে রাখা ছাড়া আর কিছুই নয়। সে গুলো যে ঠিক কি জিনিষ তা তাঁর   নিজের ধারণাতেই
অস্পষ্ট! জীবনে প্রথম অন্তমিল দিয়ে কিছু লেখেন জ্যাঠতুতো দিদির বিয়ের সময়, প্রায় ৪২ বছর আগে,
১০-১১ বছর বয়সে। তার পর ১৬ বছর বয়েস থেকে কবিতার মত করে প্রায়ই লিখতেন, হাতের কাছে যা
পেতেন, সেটা বেশীর ভাগ সময়েই ছেঁড়া কাগজই হত এবং হারিয়ে ফেলতেন বা ফেলে দিতেন।
এর আগে ইন্টারনেটে পরবাস পত্রিকায় তাঁর কবিতা প্রকাশিত হয়েছে।
তাঁর কবিতা লেখা পাতায় মাঝে মধ্যে, তার নিজের ভাষায়, "আঁকিবুঁকিও" কাটেন যা আমাদের চোখে,
যথেষ্ট দৃষ্টিনন্দন ছবির আকার নেয়! আমাদের কাছে সেরকম তিনটি কবিতা পাঠিয়েছেন। আমরা
ছবিগুলিকে আমাদের সাইটে কবির পাতায় তুলতে একটু এডিট করেছি, যাতে ছবি ঠিক মতো, কবিতার
পাশে, পাতায় এঁটে যায়। এর জন্য আমরা ক্ষমা চেয়ে নিচ্ছি। অদূর ভবিষ্যতে তাঁর আঁকা ছবিগুলিকে নিয়ে
আমাদের "অন্যান্য শিল্পী"-দের বিভাগে তোলার পরিকল্পনা রয়েছে।
কবি স্ত্রী পিউ ভাদুড়ী ও একমাত্র কন্যাকে নিয়ে উড়িষ্যার নালকো নগরে বসবাস করেন।
আমরা মিলনসাগরে তাঁর কবিতা তুলতে পেরে আনন্দিত |
কবির সঙ্গে যোগাযোগ : Qrtrs. No. C-274, Nalco Nagar, distt: Angul, Odisha: Pin-759145, India.
স্থায়ী ঠিকানা :  25/1, chowdhuri para lane, Howrah-711 104. Poschim Bongo. India.
দূরভাষ :  +916764220826,    চলভাস :  +919437481549.
ই-ঠিকানা: kausik_bhaduri2002@mail.yahoo.co.in,  kaskabed@rediffmail.com,  kbhaduri@nalcoindia.com
আমাদের ই-মেল - srimilansengupta@yahoo.co.in
এই পাতা প্রকাশ : ৯.৯.২০১১...
...